  Майя Бывальцева 13-тӥ коньывуонлы Удмуртиын эшшо 123 адямилэсь выль коронавирус инфекциез шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Выль черламъёсты пусйизы: Ижкарын – 59 адями, Глазкарын – 10, Воткаын – укмыс, Сарапулын – вить, Можгаын, Грак, Эгра ёросъёсын – быдэн ньыль, Шаркан, Якшур-Бӧдья, Ува ёросъёсын – быдэн куинь, Алнаш, Дэри, Красногорск, Каракулино, Пичи Пурга, Сьӧлта, Яр ёросъёсын – быдэн кык, Вавож, Вотка, Кизнер, Сюмси, Глаз ёросъёсын – быдэн одӥг адями. 144 адями йӧназ. Кык мурт улонысь кошкиз – 88 аресъем воргорон но 89 аресъем кышномурт Туннэ нуналлы элькунын выль коронавирус инфекциен черлан 6 сюрс 844 учыр лабораториосын зэматэмын. 4 сюрс 585 адями йӧназ, 121 мурт улонысь кошкиз. Та дыре 95-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  